EkBass/fiwiki-20250220-pages-articles huggingface dataset:
Les Misérables (musikaali)

Les Misérables on ranskalaisten Claude-Michel Schönbergin säveltämä ja Alan Boublilin sanoittama musikaali. Les Misérables perustuu Victor Hugon romaaniin Kurjat. Musikaali sai ensi-iltansa Lontoossa 1985 Royal Shakespeare Companyn esityksenä, ja sitä esitetään edelleen täysille katsomoille. Lontoossa Les Misérablesia on esitetty kolmessa teatterissa Barbican Centerissä, Palace Theatressa ja nykyisessä esityspaikassaan Queens Theatressa. Les Misérablesin on nähnyt yli 50 miljoonaa katsojaa, mikä tekee siitä yhden maailman suosituimmista musikaaleista. Musikaalia on esitetty Lontoon lisäksi mm. Broadwaylla, Berliinissä, Helsingissä, Tukholmassa, Tampereella ja Tokiossa. Syksystä 2010 musikaalia esitettiin Turussa Åbo Svenska Teaterissa ja syksyllä 2013 Tampereen Teatterissa. == Elokuva == Musikaalista on tehty myös elokuva Les Misérables (2012), jonka on ohjannut Tom Hooper. Elokuvan pääosia näyttelevät Hugh Jackman, Russell Crowe, Anne Hathaway, Amanda Seyfried, Eddie Redmayne, Samantha Barks, Sacha Baron Cohen, Helena Bonham Carter ja Aaron Tveit. Luokka:Ranskalaiset musikaalit Luokka:Tony-palkinnon voittaneet musikaalit Luokka:Olivier-palkinnon saajat‎
Philippa Foot

Philippa Ruth Foot (o.s. Bosanquet, 3. lokakuuta 1920 – 3. lokakuuta 2010) oli brittiläinen analyyttiseen suuntaukseen kuuluva filosofi, joka tunnettiin ennen kaikkea eetikkona. Hän oli yksi nykyaikaisen hyve-etiikan perustajia. Hänen työnsä voidaan nähdä pyrkimyksinä nykyaikaistaa aristoteelista etiikkaa ja osoittaa, että se on sovellettavissa nykyaikaisiin kysymyksiin ja voi näin kilpailla deontologisen ja utilitaristisen etiikan kanssa. Hänen voi katsoa palauttaneen normatiivisen etiikan analyyttiseen filosofiaan erityisesti seurausetiikan kritiikillään. Footin lähestymistapaan vaikutti ennen kaikkea Ludwig Wittgensteinin myöhäisfilosofia, vaikkakaan hän ei useinkaan käsitellyt tämän käsittelemiä aiheita. Wittgensteinin ja Aristoteleen lisäksi Foot sai vaikutteita G. E. M. Anscombelta, Tuomas Akvinolaiselta ja Thomas Nagelilta. Hänen työnsä on vaikuttanut muun muassa Bernard Williamsiin, Candace Vogleriin, Michael Sloteen, John McDowelliin, Rosalind Hursthouseen ja Judith Jarvis Thomsoniin. == Teoksia == * Virtues and Vices and Other Essays in Moral Philosophy (1978) * Natural Goodness (2001) * Moral Dilemmas: And Other Topics in Moral Philosophy (2002) == Lähteet == == Aiheesta muualla == * Voorhoeve, Alex: The Grammar of Goodness. An Interview with Philippa Foot Harvard review of philosophy Luokka:Analyyttiset filosofit Luokka:Englantilaiset filosofit Luokka:Vuonna 1920 syntyneet Luokka:Vuonna 2010 kuolleet
National Park Service

The National Park Service on Yhdysvaltain hallintoelin, joka hallinnoi maan kansallispuistoja, monia kansallisia suojelumonumentteja ja sen muita historiallisia maamerkkejä. National Park Service perustettiin 25. elokuuta vuonna 1916. Se on yksi Yhdysvaltain sisäministeriön virastoista, ja sitä johtaa nykyinen sisäministeri Dirk Kempthorne. Sisäministerin valta NPS- virastossa on kuitenkin delegoitu tehtävään erikseen nimitetylle johtajalle. Tällä hetkellä johtajana toimii Mary A. Bomar. NPS valvoo yli 390 yksikköä, joista 58 on kansallispuistoja. Sen muita valvonta-alueita ovat muun muassa kansallisesti merkittävät monumentit, muistomerkit, taistelukentät ja hautausmaat sekä suojelualueet. Jokaisessa Yhdysvaltain osavaltiossa Delawarea lukuun ottamatta on jokin NPS:n hallinnoima valvonta-alue. ==Aiheesta muualla== *Viralliset sivut Luokka:Yhdysvaltain sisäministeriö Luokka:Yhdysvaltain valtion virastot
Jaakko Talaskivi

Risto Jaakko Sakari ”Jakkuli” Talaskivi (24. toukokuuta 1945 Helsinki – 8. maaliskuuta 1998 Helsinki) oli suomalainen näyttelijä. Hän teki myös useita lyhytelokuvia. Hänen ainoa pitkän elokuvan ohjaustyönsä Herra Huu – jestapa jepulis, penikat sipuliks (1973) sai parhaan lastenelokuvan Jussi -palkinnon. Talaskivi ohjasi ja käsikirjoitti useita Finlandia-katsauksia. Hän työskenteli myös kuvaajana, leikkaajana, järjestäjänä ja tuotantopäällikkönä, sekä esiintyi Spede Pasasen elokuvissa, muun muassa elokuvissa Jussi Pussi ja Hirttämättömät. Talaskivi kuoli sairauskohtaukseen 52-vuotiaana. Talaskiven tuhkat on siroteltu Hietaniemen hautausmaan uurnalehdon muistolehtoon. Jaakko Talaskiven äiti Paula Talaskivi oli suomalainen kriitikko.Kuka kukin on 1978 == Filmografiaa == *Kihlaus (1955) – näyttelijä *Nuoruus vauhdissa (1961) – näyttelijä *Tunteita (1966) – ohjaaja, leikkaaja, äänitys, kuvaus *Kesyttömät veljekset (1969) – näyttelijä *Naisenkuvia (1970) – näyttelijä *Jussi Pussi (1970) – näyttelijä *Hirttämättömät (1971) – näyttelijä, kuvausassistentti *Perkele! Kuvia Suomesta (1971) – yksi ohjaajista ja leikkaajista *Herra Huu – jestapa jepulis, penikat sipuliks (1973) – ohjaaja, käsikirjoittaja, leikkaaja *Rakastunut rampa (1975) – järjestäjä *Arvottomat (1982) – tuotantopäällikkö *Ariel (1988) – näyttelijä, tuotantopäällikkö *Papukaijamies (1992) – tuotantopäällikkö *Aapo (1994) – näyttelijä *Kauas pilvet karkaavat (1996) – kuvauspäällikkö *Juha (1999) – näyttelijä ==Lähteet== ==Aiheesta muualla== * Luokka:Suomalaiset näyttelijät Luokka:Jussi-palkinnon saajat Luokka:Vuonna 1945 syntyneet Luokka:Vuonna 1998 kuolleet
Imre Frivaldszky

Emerich (Imre) Frivaldszky von Frivald (6. helmikuuta 1799 Bacskó – 19. lokakuuta 1870 Jobbágy) oli unkarilainen kasvitieteilijä ja entomologi. Hän opiskeli Sátoraljaújhelyssa, Kosicessa ja Egerissä. Tohtorin tutkinnon hän suoritti 1821. Frivaldszky oli Unkarin kansallismuseon kuraattori Budapestissa 1822–1851. Hän tutki erityisesti päiväperhosia (Lepidoptera) ja kovakuoriaisia (Coleoptera). Hän tutki myös lintuja ja kuvaili muun muassa turkinkyyhkyn vuonna 1838. Luokka:Unkarilaiset kasvitieteilijät Luokka:Unkarilaiset entomologit Luokka:Unkarilaiset ornitologit Luokka:Vuonna 1799 syntyneet Luokka:Vuonna 1870 kuolleet
Liese Prokop

Liese Prokop (o.s. Sykora, 27. maaliskuuta 1941 Wien – 31. joulukuuta 2006) oli itävaltalainen yleisurheilija ja poliitikko. Hän oli erikoistunut etupäässä viisiotteluun. Prokop saavutti hopeaa viisiottelussa kesäolympialaisissa 1968 Méxicossa Itävallan ennätyksellä 4 966 pistettä. Samalla hän paransi myös maansa kuulantyöntöennätystä lukemiin 14,61 m. Hän voitti Ateenan EM-kilpailuissa 1969 viisiottelussa kultaa tuloksella 5 030 pistettä ja paransi Itävallan kuulantyöntöennätykseksi 15,20 m. Prokop voitti Itävallan mestaruuden korkeushypyssä vuosina 1961–1963 ja 1965, viisiottelussa vuosina 1964–1966, 1968–1969 ja 1973–1975, 100 metrin aitajuoksussa vuosina 1969 ja 1972, kuulantyönnössä vuosina 1969 ja 1972–1976 sekä pituushypyssä vuonna 1975. Hän paransi näissä viidessä lajissa Itävallan ennätystä yhteensä kolmattakymmentä kertaa. Prokop meni vuonna 1965 naimisiin entisen valmentajansa Gunnar Prokopin kanssa. Pari sai kaksi poikaa ja yhden tyttären. Prokop aloitti myöhemmin poliittisen uransa ja toimi joulukuusta 2004 alkaen Itävallan sisäministerinä. Hän kuoli yllättäen aortan dissektioon uudenvuodenaattona 2006. == Itävallan ennätykset == Laji Tulos Vuosi 100 metrin aitajuoksu 15,1 1969 14,2 1969 13,7 1969 13,5 1969 13,4 1973 13,52 (puoliautom.) 1975 Korkeushyppy 170 1963 Pituushyppy 648 1969 Kuulantyöntö 14,61 1968 14,86 1969 15,20 1969 15,44 1969 15,54 1973 15,92 1973 16,04 1975 Viisiottelu 4 556 1967 4 643 1968 4 685 1968 4 752 1968 4 966 1968 4 575 (uusi taulukko) 1969 5 089 1969 5 352 1969 Lähde: == Lähteet == Luokka:Itävaltalaiset yleisurheilun moniottelijat Luokka:Itävaltalaiset pika- aitajuoksijat Luokka:Itävaltalaiset korkeushyppääjät Luokka:Itävaltalaiset pituushyppääjät Luokka:Itävaltalaiset kuulantyöntäjät Luokka:Itävaltalaiset olympiamitalistit Luokka:Itävallan ministerit Luokka:Vuonna 1941 syntyneet Luokka:Vuonna 2006 kuolleet
1G3B

1G3B on närpiöläinen metalliyhtye. Yhtye on erityisen tunnettu siitä, että se esittää kappaleet suomenruotsin Närpiön murteella. Tämä tekee yhtyeen musiikista erityisen hankalasti ymmärrettävää. 1G3B:llä on jonkinasteinen kulttimaine suomenruotsalaisissa piireissä. YLE FST5 on esittänyt kesällä 2008 yhtyeestä kertovan kaksiosaisen dokumentin. ==Jäsenet== * Båbb Stroganoff * Francis F Kokkola * Dönitz Schnabel * Aaltonen * Böhlhammer Ollonmark * Virve Påffs ==Diskografia== ===Levyt=== *2002 - Hong Kong *2003 - Tranfeber *2005 - Pausmysik från Parkano *2005 - The Secret Brotherhood of 500 Tendren *2006 - Fårileven & The Secret Brotherhood of 500 tendren - Live *2007 - Kovin Ruular *2008 - Saninjen, Gåss *2010 - 1G3B @ Showerpower *2011 - En Vy över ett Hav == Lähteet == == Aiheesta muualla == *Yhtyeen viralliset kotisivut Luokka:Suomalaiset metalliyhtyeet
Dallasin kansainvälinen lentoasema

Dallas-Fort Worthin kansainvälinen lentoasema () on lentoasema Dallasissa, Texasin osavaltiossa. Vuonna 2019 se oli Yhdysvaltain neljänneksi vilkkain lentoasema ja 10. vilkkain koko maailmassa. Vuonna 2007 Dallasin lentoaseman kautta kulki 59 784 876 matkustajaa. Suurin lentoasemaa käyttävä lentoyhtiö on Envoy Air (entinen American Eagle Airlines). Dallasin lentoasemalta lennetään matkustajalentoja 129 eri kohteeseen. Lisäksi asemalta lennetään myös rahtilentoja. Dallasin lentoasemalla on käytössä seitsemän kiitotietä, joista viisi on keskenään samansuuntaisia. Lentoaseman pysäköintihallissa on 8 100 autopaikkaa. Lennonjohtotorneja on kolme. thumb|450px|center|Kansainvälinen terminaali D == Lentoyhtiöt == * Air Canada Jazz * AirTran Airways * Alaska Airlines * American Airlines * Envoy Air (entinen American Eagle Airlines) * British Airways * Continental Airlines * Continental Express * Delta Air Lines * Delta Connection * Finnair * Frontier Airlines * KLM * Korean Air * Lufthansa * Qantas * Spirit Airlines * Sun Country Airlines * Grupo TACA * United Airlines * United Express * US Airways * US Airways Express * Virgin America == Lähteet == == Aiheesta muualla == *Lentoaseman kotisivu * Luokka:Dallasin rakennukset ja rakennelmat Luokka:Texasin lentoasemat
Sanni Koivuranta

Sanni Maaria Koivuranta (o.s. Leinonen s. 8. marraskuuta 1989 Siilinjärvi) on suomalainen entinen alppihiihtäjä. Leinonen edusti Tampereen Slalomseuraa (TSS). == Koulutus ja työura == Koivuranta kävi kaksi luokkaa Nilsiän alppilukiota (Tahkon alppikoulu), valmistuen kuitenkin ylioppilaaksi Tampereen Sammon urheilulukiosta 2009. Häntä on hyödynnetty sittemmin Nilsiän Tahkon matkailukeskuksen markkinoinnissa. Koivuranta on koulutukseltaan liikunnanohjaaja ja valmistunut Lapin ammattikorkeakoulusta. Hän aloitti keväällä 2015 työt Hiihtoliiton mäkihypyn ja yhdistetyn lajikoordinaattorin sijaisena. == Urheilu-ura == Koivuranta osallistui ensimmäisen kerran maailmancupiin kaudella 2005–2006, ja toisella kaudellaan hän sai ensimmäiset pisteensä. Kymmenen parhaan joukkoon hän sijoittui ensimmäisen kerran oltuaan kymmenes Semmeringin pujottelukisassa joulukuussa 2006. Parhaimmillaan hän oli seitsemäs Mariborin pujottelussa tammikuussa 2010. Kaudella 2006–2007 hän oli yhteistilastoissa cupissa 63. ja pujottelussa 23. Åren maailmanmestaruuskisoissa 2007 Leinonen osallistui kahteen henkilökohtaiseen lajiin: pujottelussa hän oli 30:s ja suurpujottelussa 31:s. Joukkuekilpailussa hän oli mukana Suomen neljänneksi sijoittuneessa joukkueessa. Val d'Isèren MM- kilpailuissa 2009 hän sijoittui suurpujottelussa 21:nneksi ja pujottelussa sijalle 11. Koivuranta solmi 15. toukokuuta 2010 varustesopimuksen Fischerin kanssa. Viisi edellistä vuotta hän laski Völklin, ja sitä aikaisemmin Fischerin välineillä. 19\. huhtikuuta 2010 Koivuranta laski Pyhätunturilla pujottelun SM-kultaa katkaisten Tanja Poutiaisen kolmen vuoden voittoputken. Leinonen ilmoitti elokuussa 2012 lopettavansa uransa. == Perhe == Sanni Koivurannan kaksoisveli Kalle Leinonen on menestynyt freestylehiihtäjä. Koivuranta on seurustellut Anssi Koivurannan kanssa vuodesta 2009, ja heille syntyi poikalapsi 25. toukokuuta 2016 ja toinen poika 25. kesäkuuta 2018. Koivurannan urheilu-uran aikaiset mitat olivat 165 senttiä ja 58 kiloa. == Lähteet == *Sanni Leinosen nettisivut *Sanni Leinonen Suomen Hiihtoliiton sivuilla *Sanni Leinosen tilastot * === Viitteet === Luokka:Suomalaiset alppihiihtäjät Luokka:Vuonna 1989 syntyneet Luokka:Elävät henkilöt
Paul Grice

Herbert Paul Grice (13. maaliskuuta 1913 Birmingham – 28. elokuuta 1988 Berkeley), joka julkaisi yleensä nimellä Paul Grice, oli brittiläinen kielifilosofi, joka vietti uransa kaksi viimeistä vuosikymmentä Yhdysvalloissa. Isossa-Britanniassa hän opetti Oxfordin yliopistossa, Yhdysvalloissa hän toimi professorina Kalifornian yliopistossa, Berkeleyssä. Grice tunnetaan pragmatiikan, implikatuurien ja kielellisen merkityksen tutkijana ja erityisesti Gricen maksiimien (laadun, määrän, oleellisuuden ja esitystavan maksiimit) ja diskurssin kehittymistä säätelevän yhteistyön periaatteen esittäjänä. == Teoksia == * "MeaningMeaning. H. P. Grice. D.I.Text.", The Philosophical Review 66: ss. 377–388 (1957). * "Utterer's Meaning and Intention", The Philosophical Review 78: ss. 147–177 (1969). * "Logic and conversation". Teoksessa Cole, P. & Morgan, J. (toim.) Syntax and semantics, osa 3 (1975). * Studies in the Way of Words (1989). * The Conception of Value (vuoden 1979 John Locke -luennot; 1991). * Aspects of Reason (Richard Warner, toim.) (2001). == Kirjallisuutta suomeksi == * Grice, Paul: "Tarkoittaminen", teoksessa ==Lähteet== == Aiheesta muualla == * Stanford Encyclopedia of Philosophy: Paul Grice * MIT Encyclopedia of the Cognitive Sciences: Grice * Dictionary of Philosophy of Mind: Paul Grice * Grice-linkkejä (meaning.ch) Luokka:Analyyttiset filosofit Luokka:Brittiläiset filosofit Luokka:Brittiläiset professorit Luokka:Vuonna 1913 syntyneet Luokka:Vuonna 1988 kuolleet
David Lewis

David Lewis voi tarkoittaa seuraavia henkilöitä: * David K. Lewis (1941–2001), yhdysvaltalainen filosofi * David Lewis (s. 1942), englantilainen psykologi * Dave Lewis (s. 1965), englantilainen liikemies * Dave Lewis (s. 1942), yhdysvaltalainen poliitikko * Dave Lewis (s. 1953), kanadalainen jääkiekkoilija *David Lewis-Williams (s. 1934), eteläafrikkalainen tieteilijä Luokka:Täsmennyssivut
Manimal

Manimal on Suburban Triben kuudes studioalbumi, joka julkaistiin 16. tammikuuta 2004. Se nousi Suomen virallisen listan sijalle 2. Kappale ”Silent Rain” julkaistiin singlenä, ja siitä kuvattiin Taku Kaskelan ohjaama musiikkivideo.Suburban Tribe: Diskografia Levyn vaiheista, tarkemmin vuoden 2003 alusta vuoden 2004 kesään asti, kuvattiin ja julkaistiin dokumentti "Suburban Tribe Manimal Instinct" jonka ensi-ilta oli "Rakkautta & Anarkiaa - Helsinki Film Festival" -elokuvajuhlilla 18. syyskuuta 2004. Dokumentin käsikirjoituksesta, leikkauksesta, ohjauksesta ja tuotannosta vastaa yhtyeen lähipiiriin kuuluva Mika Seppälä.Suburban Tribe: Dokumentti (Presskit text) == Kappaleet == # # # # # # # # # # # == Kokoonpano == * Ville Tuomi – laulu * Roope Siren – kitara * Alec Hirst-Gee – rummut * Janne Joutsenniemi – basso == Arvostelut == * Desibeli.net: Desibeli.net: Levyarvio * Imperiumi.net: 7+/10Imperiumi.net: Levyarvio * Nyt.fi: Nyt.fi: Levyarvio * Soundi: Soundi: Levyarvio == Lähteet == luokka:Vuoden 2004 albumit Luokka:Suburban Triben albumit Luokka:Jukka Immosen tuottamat albumit Luokka:Jyrki Tuovisen tuottamat albumit Luokka:Janne Joutsenniemen tuottamat albumit
Led Zeppelin Box Set, Vol. 2

Led Zeppelin Box Set, Vol. 2 on Led Zeppelinin vuonna 1993 julkaistu kokoelma- albumi. Albumi on jatkoa vuonna 1990 julkaistulle Box Setille. "Vol. 2" sisältää kuitenkin vain kahden CD:n verran digitaalisesti muokattuja kappaleita, Box Setin neljän levyn sijaan. Albumi sisältää myös kappaleen "Baby Come on Home", jota ei ole ennen julkaistu. Led Zeppelin Box Set, Vol. 2:sen on julkaissut Atlantic Records ja sen on tuottanut Jimmy Page. ==Kappalelista== ===CD 1=== #"Good Times Bad Times" #"We're Gonna Groove" #"Night Flight" #"That's the Way" #"Baby Come on Home" - (ennenjulkaisematon) #"The Lemon Song" #"You Shook Me" #"Boogie with Stu" #"Bron-Yr-Aur" #"Down by the Seaside" #"Out on the Tiles" #"Black Mountain Side" #"Moby Dick" #"Sick Again" #"Hot Dog" #"Carouselambra" ===CD 2=== #"South Bound Saurez" #"Walter's Walk" #"Darlene" #"Black Country Woman" #"How Many More Times" #"The Rover" #"Four Sticks" #"Hats Off to (Roy) Harper" #"I Can't Quit You Baby" #"Hots on for Nowhere" #"Living Loving Maid (She's Just a Woman)" #"Royal Orleans" #"Bonzo's Montreux" #"The Crunge" #"Bring It on Home" #"Tea for One" ==Henkilöt levyn takana== *Led Zeppelin: **Jimmy Page **Robert Plant **John Paul Jones **John Bonham ==Katso myös== *Led Zeppelin *Led Zeppelin Box Set *Remasters Luokka: Vuoden 1993 kokoelma-albumit Luokka: Led Zeppelinin kokoelma-albumit
Bronisław Malinowski (juoksija)

Bronisław Malinowski (4. kesäkuuta 1951 Nowe, Puola – 27. syyskuuta 1981 Grudziądz) oli puolalainen juoksija. Malinowski teki läpimurtonsa vuoden 1970 nuorten EM-kisoissa voittamalla kultaa 2 000 metrin esteissä. Hän osallistui ensimmäistä kertaa aikuisten arvokisoihin seuraavan vuoden EM-kisoissa Helsingissä, joissa hän sijoittui kahdeksanneksi 5 000 metrillä. Münchenin olympialaisissa hän oli jälleen estejuoksijana, sijoittuen neljänneksi. Ensimmäisen aikuisten arvokisamitalinsa ja saman tien kultaisen Malinowski sai EM-Roomassa 1974, jossa hän voitti 3 000 metrin estejuoksun ajalla 8.15,04 sijoituttuaan muutamaa päivää aiemmin 10 000 metrillä neljänneksi. Vuoden 1975 universiadeissa Roomassa Malinowski voitti estejuoksussa kultaa ajalla 8.22,32. Montrealin olympialaisissa Malinowski sai hopeaa Ruotsin Anders Gärderudin voittaessa. Kovatasoisessa kilpailussa Malinowskin aika 8.09,2 alitti entisen maailmanennätyksen. Prahan EM-kisoissa Malinowski uusi neljän vuoden takaisen mestaruutensa ajalla 8.15,08. Moskovan olympialaisissa Malinowski saavutti vihdoin pitkään tavoittelemansa olympiakultamitalin dramaattisessa kilpailussa. Tansanian Filbert Bayi lähti heti alussa karkuun pääjoukolta ja johti kaksi kierrosta ennen maalia lähes 50 metrillä. Malinowski tavoitti askel askeleelta väsynyttä Bayia ja siirtyi kärkeen juuri ennen viimeistä vesihautaa voittaen lähes kolmen sekunnin erolla. Vain runsas vuosi suurimman voittonsa jälkeen Malinowski menehtyi auto-onnettomuudessa. == Lähteet == * * * === Viitteet === Luokka:Puolalaiset olympiavoittajat Luokka:Puolalaiset estejuoksijat Luokka:Puolalaiset kestävyysjuoksijat Luokka:Liikenneonnettomuudessa kuolleet Luokka:Vuonna 1951 syntyneet Luokka:Vuonna 1981 kuolleet
Al Hibbler

pienoiskuva|Al Hibbler vuonna 1957. Albert George Hibbler (16. elokuuta 1915 – 24. huhtikuuta 2001) oli yhdysvaltalainen laulaja. Hän oli syntymästään sokea. Hibbler syntyi Mississippissä ja kävi sokeiden koulua Arkansas’n Little Rockissa. Hän liittyi vuonna 1942 Jay McShannin yhtyeeseen ja teki useita vuosia yhteistyötä Duke Ellingtonin kanssa. Hibbler ryhtyi soolouralle ja pääsi listoille muun muassa sellaisilla hiteillä kuin ”Unchained Melody” (1955), ”He” (1956), ”11th Hour Melody” (1956), ”Never Turn Back” (1956) ja ”After the Lights Go Low” (1956). Hibbler sai julkisuutta myös kansalaisoikeusaktivistina. Hän teki esiintymisiä vielä 1990-luvulla ja kuoli Chicagossa 85-vuotiaana. Luokka:Yhdysvaltalaiset laulajat Luokka:Hollywood Walk of Fame Luokka:Vuonna 1915 syntyneet Luokka:Vuonna 2001 kuolleet
R. M. Hare

Richard Mervyn Hare (21. maaliskuuta 1919 - 29\. tammikuuta 2002) oli englantilainen analyyttiseen suuntaukseen kuulunut filosofi, joka toimi moraalifilosofian professorina Oxfordin yliopistossa vuosina 1966–1983 ja opetti tämän jälkeen Floridan yliopistossa. Hänen metaeettiset teoriansa olivat vaikutusvaltaisia 1900-luvun jälkimmäisellä puoliskolla. Hänet tunnetaan muun muassa universaalipreskriptivismin ajatuksesta. Hare sai vaikutteita muun muassa Immanuel Kantilta, A. J. Ayerilta, J. L. Austinilta ja Ludwig Wittgensteinilta, ja vaikutti itse muun muassa Peter Singeriin, Bernard Williamsiin, Thomas Hurkaan ja Brad Hookeriin. == Teoksia == * The Language of Morals (1952) * Freedom and Reason (1963) * Moral Thinking (1981) * == Aiheesta muualla == * R. M. Hare - kirjoituksia Harelta ja Haresta * R. M. Hare: "Could Kant Have Been a Utilitarian?" * Professor R.M. Hare, Obituary , The Independent, 6. helmikuuta 2002 Luokka:Englantilaiset filosofit Luokka:Analyyttiset filosofit Luokka:Brittiläiset professorit Luokka:Oxfordin yliopiston professorit Luokka:Vuonna 1919 syntyneet Luokka:Vuonna 2002 kuolleet
Nurmeksen museo

Nurmeksen museo on Nurmeksessa sijaitseva, vuonna 1948 perustettu museo. Siihen kuuluvat Kötsin museo ja Ikolan ulkoilmamuseo. ==Historiaa== Museo perustettiin 6. helmikuuta 1948 Nurmeksen kauppalan saatua haltuunsa merkittävän kulttuurihistoriallisen esinekokoelman. Samana vuonna perustettiin museolautakunta ja nimitettiin kokoelmista vastaava museonhoitaja. Museo toimi aluksi vaihtelevissa tiloissa kuten asuinrakennuksissa, kansakoulun ullakolla ja virastotalon kellarissa. Ensimmäiset suunnitelmat museorakennukseksi tehtiin 1950-luvulla, mutta hanke lykkääntyi ja museon nykyiset toimitilat valmistuivat kokonaisuudessaan vasta 1990-luvun alussa. == Kötsin museo == Kötsin museo sijaitsee Nurmes-talossa ja on auki ympäri vuoden. Museon perusnäyttely esittelee Nurmeksen historiaa, kuten esihistoriaa, metsästystä, kalastusta ja 1900-luvun alkupuolen asuinoloja Nurmeksen kauppalassa. Perusnäyttelyyn valmistui vuonna 2004 uusi, Nurmeksen vaiheita esittelevä osio. Vaihtuvien näyttelyiden tilassa esitellään kiertonäyttelyitä sekä omia vaihtuvia näyttelyitä. == Ikolan museo == Ikolan ulkoilmamuseo sijaitsee Ikolassa, Porokylässä ja on auki kesäisin. Ikolan vanhassa navettarakennuksessa oleva näyttely esittelee muun muassa Kuokkastenkoskella sijainneen rautaruukin historiaa, palotoimen kehitystä, Nurmeksen meijeritoimintaa sekä maanviljelyn kehitystä valokuvin ja esinein. Museon alueelle on siirretty vanha maatalon päärakennus, Rantolan talo ja 1700-luvulta peräisin olevat pari- ja luhtiaitta Vinkerannan Kortelasta. Päärakennus on sisustettu 1900-luvun alun mukaisesti. Alueella on myös Rautavaaralta siirretty savupirtti, joka oli asumiskäytössä vuoteen 1956 saakka. Savupirtti siirrettiin Nurmekseen vuonna 1957. Museon alueelle on siirretty myös latorakennus, joka sisältää suurten maatalouskoneiden näyttelyn. Ikolan museoalueella sijaitsevat myös Nurmeksen museon toimisto-, konservointi- ja säilytystilat. ==Kokoelmat== Museon kokoelmiin kuuluu noin 20 000 esinettä ja 80 000 valokuvaa, joista noin 15 000 on nähtävissä myös verkossa Kantapuu- ja Finna-palveluissa. Kokoelman perustana toimii talonomistaja Väinö Hämäläisen (1883–1947) Nurmeksen kauppalalle lahjoittama kokoelma, jonka Hämäläinen keräsi 1920–30-luvuilla Nurmeksesta ja sen lähikunnista sekä muualta Itä-Suomesta. Museon toinen merkittävä kokoelma on Nurmes-Seuran 1960–70-luvuilla keräämä maatalous- ja arkielämään liittyvä esinekokoelma. Seura ylläpiti maatalousmuseota vanhassa viljasiilossa vuoteen 1984 saakka, jolloin esineistö lahjoitettiin museolle. Kokoelmiin kuuluu myös Nurmeksen osuusmeijerin vanhaa esineistöä, Nurmeksen maatalousoppilaitoksen lahjoittamia maatalouslaitteita ja -koneita sekä Ikolan museossa esillä oleva palokunnan esineistö. Lisäksi kokoelmissa ovat edustettuna Nurmeksen koulut. Museo on tallentanut myös romanikulttuuriin liittyvää aineistoa. == Lähteet == * Louhenjoki-Schulman P. ja Hedenström K: Suomen kulttuurinähtävyydet. Otava. 2003. ISBN 951-1-12979-1. * Suomen Matkailuliitto. Suomen Matkailuopas. 1995. ===Viitteet=== ==Aiheesta muualla== * Kantapuu.fi-museotietokanta Luokka:Nurmeksen nähtävyydet Luokka:Nurmeksen rakennukset ja rakennelmat
Clarence Carter

Clarence Carter (s. 14. tammikuuta 1936) on yhdysvaltalainen soul- ja blueslaulaja. Carter syntyi Montgomeryssa Alabamassa ja oli synnynnäisesti sokea.http://www.allmusic.com/artist/p3851 Carter perusti vuonna 1960 musiikkiduon Calvin Scottin kanssa. Hän jatkoi soolouralla Scottin loukkaannuttua auto-onnettomuudessa 1960-luvun lopulla. Hän oppi sokeudestaan huolimatta soittamaan sujuvasti kitaraa. Carter on jatkanut uraansa 2000-luvulle asti ja julkaisi vuonna 2015 albumin Dance to the Blues. == Lähteet == Luokka:Yhdysvaltalaiset blueslaulajat Luokka:Yhdysvaltalaiset soullaulajat Luokka:Vuonna 1936 syntyneet Luokka:Elävät henkilöt
Särkikalat

Särkikalat (Cyprinoidei) on suurin karppikalojen lahkon (Cypriniformes) alalahkoista. Särkikalalajeja tunnetaan yli 3 200. Särkikalat ovat makean ja harvemmin myös murtoveden kaloja, joita tavataan Euraasiassa, Afrikassa ja Pohjois-Amerikassa. Aiemmassa luokituksessa suurin osa särkikaloista luokiteltiin yhteen heimoon Cyprinidae (”särjet”), joka käsitti useita alaheimoja. Uudemmassa luokituksessa useimmat aiemmat alaheimot ovat erillisiä heimoja, ja Cyprinidae (karpit) on erotettu särjistä (nyk. Leuciscidae). Särkikalojen 12 heimoa on lueteltu tietolaatikossa (oikealla).Eschmeyer's Catalog of Fishes Classification California Academy of Sciences (20.10.2022) Suurimpia särkikalalajeja on jättibarbi (Catlocarpio siamensis), joka voi kasvaa kolmen metrin mittaiseksi. Suomen suurimmat särkikalalajit ovat istutettuna esiintyvän karpin lisäksi lahna, säyne ja toutain. Monet lajit ovat lyhyempiä kuin viisi senttimetriä. Lasirasbora (Danionella translucida) on maailman pienimpiä makean veden kaloja, se kasvaa 12 millimetrin pituiseksi. ==Suomen särkikalalajit== *Karppi (Cyprinus carpio) (ei lisäänny Suomen luonnossa) *Ruutana (Carassius carassius) *Suutari (Tinca tinca) *Lahna (Abramis brama) *Sulkava (Abramis ballerus) *Pasuri (Blicca bjoerkna) *Sorva (Scardinius erythrophthalmus) *Särki (Rutilus rutilus) *Säyne (Leuciscus idus) *Seipi (Leuciscus leuciscus) *Turpa (Leuciscus cephalus) *Salakka (Alburnus alburnus) *Törö (Gobio gobio) *Vimpa (Vimba vimba) *Toutain (Aspius aspius) *Allikkosalakka (Leucaspius delineatus) *Miekkasärki (Pelecus cultratus) *Mutu (Phoxinus phoxinus) == Lähteet == * Luokka:Seulonnan keskeiset artikkelit
Norman Malcolm

Norman Malcolm (11. kesäkuuta 1911 - 4\. elokuuta 1990) oli yhdysvaltalainen analyyttiseen suuntaukseen kuulunut filosofi. Hänen erikoisalansa oli mielenfilosofia. Malcolm väitteli tohtoriksi Harvardin yliopistosta, ja toimi myöhemmin Cambridgen yliopistossa, Princetonin yliopistossa ja Cornell- yliopistossa. Malcolm tutustui Ludwig Wittgensteiniin Cambridgessa vuonna 1938 ja hänestä tuli tämän läheisimpiä ystäviä. Hänen muistelmiaan (1958) on pidetty yhtenä parhaista kuvauksista Wittgensteinin persoonasta. Wittgensteinin lisäksi Malcolm sai vaikutteita Søren Kierkegaardilta ja René Descartesilta, ja hän on itse vaikuttanut muun muassa O. K. Bouwsmaan. == Teoksia == * Ludwig Wittgenstein: A Memoir * Wittgenstein: A Religious Point Of View? * Nothing Is Hidden: Wittgenstein's criticism of his early thought * Problems of Mind: Descartes to Wittgenstein * Knowledge and Certainty * Consciousness and Causality (D. M. Armstrongin kanssa) * Memory and Mind * Dreaming and Skepticism * Thought and knowledge * Wittgensteinian themes (toim. Georg Henrik von Wright) * Dreaming (1959) * Wittgenstein: The Relation of Language to Instinctive Behaviour (J. R. Jones Memorial -luento; 1981) Luokka:Analyyttiset filosofit Luokka:Tietoteoreetikot Luokka:Yhdysvaltalaiset filosofit Luokka:Vuonna 1911 syntyneet Luokka:Vuonna 1990 kuolleet
Pancetta

Pancetta (italian sanasta pancia, vatsa) on italialainen pekonin kaltainen lihajaloste. Siansivu suolataan ja maustetaan esimerkiksi rosmariinilla, valkosipulilla tai fenkolilla. Usein se kääritään rullalle (ks. valokuva) ja sullotaan makkaran tapaan suoleen. Sen jälkeen sitä ilmakuivataan noin kolme kuukautta. Eri paikkakunnilla Italiassa on erilaisia tapoja valmistaa pancettaa. Yleensä sitä ei savusteta, mutta kevyesti savustettujakin versioita on. ==Käyttö== Pancettaa käytetään leikkeleenä samaan tapaan kuin kinkkuja tai makkaroita. Se voidaan syödä erittäin ohueksi siivutettuna sellaisenaan tai leivän päällä. Pancettaa käytetään myös lämpimissä ruoissa pekonin tapaan antamaan makua, lisäämään rasvaa tai koristeena. Ruoanlaitossa pancetan voi korvata pekonilla, tosin lopputulos on silloin hieman erilainen. ==Katso myös== *Pekoni *Kinkku ==Lähteet== *Istituto Valorizzazione Salumi Italiani == Aiheesta muualla == Luokka:Sianliha Luokka:Italialainen keittiö
Dark Horse Comics

Dark Horse Comics on yksi suurimmista yhdysvaltalaisista sarjakuvakustantamoista Marvelin ja DC:n jälkeen. Sen perusti oregonilainen sarjakuvakauppias Mike Richardson, ensimmäinen julkaisu (Dark Horse Presents) ilmestyi vuonna 1986. Yhtiön tunnetuimpia sarjakuvia ovat Mike Mignolan Hellboy ja Frank Millerin Sin City -sarja. Dark Horse julkaisee myös useita lisenssiin pohjautuvia sarjakuvia, kuten Star Wars, Buffy the Vampire Slayer ja Aliens. Vuonna 2021 Embracer Group hankki Dark Horse Comicsin emoyhtiön Dark Horse Median. Kauppaan sisältyi Dark Horse Publishing ja Dark Horse Entertainment, joista jälkimmäinen on tuottanut televisio- ja elokuvasarjoja kuten Hellboy. ==Dark Horsen sarjakuvia== *300 *The American *Age of Reptiles *ArchEnemies *Barb Wire *Battle Gods: Warriors of the Chaak *Big Guy and Rusty the Boy Robot *Billy the Kid’s Old-Timey Oddities *The Blackburne Covenant *Boris the Bear *BPRD *Concrete *The Dark Horse Book Of *Dark Horse Presents *Dr. Giggles *Freaks of the Heartland *Gary Gianni’s The MonsterMen *Ghost *Girl Crazy *Give Me Liberty *The Goon *Grendel *The Hammer' *Hard Boiled *Haunted Man *Heartbreakers *Hellboy *Hero Zero *HyperSonic *Kingdom of the Wicked *Lords of Misrule *Marshal Law *The Mask *Milkman Murders *The Perhapanauts *Red Rocket 7 *Rex Mundi *Samurai: Heaven and Earth *Scarlet Traces *Sin City *SpyBoy *The Thirteenth Son *The Umbrella Academy *Usagi Yojimbo *H.G. Wells’ The War of the Worlds ===Lisenssisarjakuvat=== *Æon Flux *Alien *Aliens vs. Predator *Conan Barbaari *Dirty Pair *Disney’s Gremlins *Doctor Solar *Emily the Strange *The Fog *Godzilla *Hard Looks *Harlan Ellison’s Dream Corridor *Hellgate *The Hire *The Incredibles *King Kong *Little Lulu *Magnus, Robot Fighter *Man with the Screaming Brain *Megatokyo *Pathfinder *Penny Arcade *Planet of the Apes *Predator *Red String *Scarface *Serenity: Those Left Behind *Shrek *Star Wars: Crimson Empire *Star Wars: Crimson Empire II *Star Wars: Empire *Star Wars: Rebellion *Star Wars Tales *Star Wars: Knights of the Old Republic *Superman vs. The Terminator *Tarzan *Terminator *Vampire Hunter D *Xena: Warrior Princess ===Manga=== * 3x3 Eyes * Akira * Appleseed * Astro Boy * Berserk * Blade of the Immortal * Bubblegum Crisis * Ghost in the Shell * Gunsmith Cats * Hellsing * Intron Depot * Megatokyo * Oh My Goddess! * Shadow Star * The Ring * Trigun * You’re Under Arrest == Lähteet == ==Aiheesta muualla== *http://www.darkhorse.com/ *Jyrki JJ Kasvin asiaa sivuava kirjoitus *
Norrien tauti

Norrien tauti on periytyvä sairaus, joka aiheuttaa muun muassa näkö- ja kehitysvammaisuutta. Norrie-potilaiden sokeus ilmenee varhain, ja yhdelle kolmasosalle potilaista kehittyy myöhemmällä iällä kuulovamma. http://ghr.nlm.nih.gov/condition=norriedisease Tämä saattaa johtaa kuurosokeuteen. Potilailla esiintyy yleisesti myös mikrokefaliaa ja sukupuolielinten poikkeavuuksia. Sairaus on nimetty Gordon Norrien (1855–1941) mukaanGordon Norrie (www.whonamedit.com). Norrien tauti on joskus kutsuttu "Episkopin sokeudeksi" kyproslaisen kylän mukaan. Sairautta on todettu eri puolilla maailmaa. Oireyhtymä periytyy X-kromosomin kautta.http://www.saunalahti.fi/kup/syndroma/norrie.htm == Lähteet == Luokka:Oireyhtymät
Darra Adam Khel

Darra Adam Khel on Peshawarin ja Kohatin välillä sijaitseva kylä Pakistanissa. Sen asukkaita ovat Afridin klaanin pataanit. Kylä koostuu yhdestä pääkadusta jonka varrella on kauppoja ja muutamasta kujasta ja sivutiestä joista löytyy työpajoja. ==Talous== Darra Adam Khelin talous perustuu kokonaan aseiden valmistukseen. Aseet on valmistettu käsityöllä, ja ne ovat yleensä korkealaatuisia. ==Turismi== Ulkomaalaiset pääsevät kylään ainoastaan, jos heillä on Peshawarin kaupungin myöntämä lupa. Turistit voivat kokeilla aseita maksua vastaan. Yleensä vartija valvoo turisteja. ==Aiheesta muualla== *Artikkeli kylästä 2005 Luokka:Khyber Pakhtunkhwa
Gilbert Ryle

Gilbert Ryle (19. elokuuta 1900 Brighton - 6\. lokakuuta 1976 Oxford) oli brittiläinen analyyttiseen suuntaukseen kuulunut filosofi. Hänen erikoisalojaan olivat kielifilosofia, erityisesti arkikielen filosofia, sekä mielenfilosofia. Ryle sai vaikutteita Ludwig Wittgensteinin kielifilosofiasta ja on vaikuttanut muun muassa J. L. Austiniin, A. J. Ayeriin, R. M. Hareen, Wilfrid Sellarsiin ja Daniel Dennettiin. Ryle tunnetaan ennen kaikkea kartesiolaisen dualismin arvostelustaan, jota varten hän kehitti nimityksen ”aave koneessa” (engl. ghost in the machine), sekä Rylen regressiosta. Ajatusta kategoriavirheestä mielen käsitteen yhteydessä hän kuvasi kirjassaan The Concept of Mind (1949). Ryle viittasi joihinkin ajatuksiinsa "behaviorismina", jota ei tule sekoittaa B. F. Skinnerin ja John B. Watsonin psykologiseen behaviorismiin. == Teoksia == * The Concept of Mind (1949) ISBN 0-226-73296-7 * Dilemmas (1954) * Plato's Progress (1966) * The Thinking of Thoughts: What is 'Le Penseur' Doing? (1968) == Aiheesta muualla == * * Gilbert Ryle, PhilosophyPages.com * About Ryle's Concept of Mind * The Philosophy of Gilbert Ryle * Ordinary Language , the Philosophical Review LXII (1953) Luokka:Analyyttiset filosofit Luokka:Brittiläiset filosofit Luokka:Vuonna 1900 syntyneet Luokka:Vuonna 1976 kuolleet
Charles Stevenson

Charles Leslie Stevenson (1908-1979) oli yhdysvaltalainen analyyttiseen suuntaukseen kuulunut filosofi, joka tunnetaan ennen kaikkea etiikan ja estetiikan tutkimuksistaan. Stevenson opiskeli Englannissa Ludwig Wittgensteinin ja G. E. Mooren kanssa, ja toimi professorina Yalen yliopistossa vuosina 1939–1946 ja Michiganin yliopistossa vuosina 1946–1977. Stevenson tunnetaan emotivismin puolestapuhujana. Hän kehitti sitä metaeettiseksi teoriaksi. == Teoksia == * The Emotive Meaning of Ethical Terms (1937) * Persuasive Definitions (1938) * Ethics and Language (1944) * Facts and Values (1963) == Aiheesta muualla == * * Kemerling, Garth: C. L. Stevenson Philosophy Pages * Kemerling, Garth: Ethical Emotivism Philosophy Pages * Portmore, Doug: C. L. Stevenson’s Emotivism Archive.org Luokka:Analyyttiset filosofit Luokka:Yhdysvaltalaiset filosofit Luokka:Yhdysvaltalaiset professorit Luokka:Yalen yliopiston professorit Luokka:Michiganin yliopiston professorit Luokka:Vuonna 1908 syntyneet Luokka:Vuonna 1979 kuolleet
Nurmes-talo

Nurmes-talo on Nurmeksen Kötsinmäellä sijaitseva monitoiminen kulttuuri- ja kirjastotalo, joka tarjoaa monenlaisia kulttuuripalveluja. Talossa toimivat muiden muassa Nurmeksen kaupunginkirjasto, Kötsin museo, säveltäjä P. J. Hannikaisen mukaan nimetty Hannikaisen sali ja Tyko Sallisen mukaan nimetty galleria Tyko. Hannikainen ja Sallinen olivat syntyisin Nurmeksesta. Talossa on myös Pielisen Karjalan musiikkiopiston Nurmeksen toimipisteen tilat, Ylä- Karjalan kansalaisopiston tiloja sekä Palanderin sali. Muita palveluja ovat kahvio ja sivistyspalvelukeskuksen hallinto. Nurmes-talo otettiin käyttöön tammikuussa 1991. Sen suunnitteli Arkkitehtitoimisto Helasvuo & Co. Talon sisätiloista avautuva harju- ja järvimaisema on olennainen osa rakennuksen arkkitehtuuria. Nurmes-talon vieressä sijaitsee Elias Lönnrotin puisto, jossa sijaitsee Emil Cedercreutzin säätiön vuonna 2003 lahjoittama Lönnrot-patsas. == Lähteet == Luokka:Nurmeksen rakennukset ja rakennelmat Luokka:Suomen konserttitalot
Ogun

Ogun voi tarkoittaa seuraavia asioita: *Ogun, sarjakuvahahmo Marvel- universumissa *Ogun, Nigerian osavaltio *Ogun Records, levy-yhtiö *Ogoun (myös Ogun, Ogum tai Ohou), hahmo voodoossa ja yorubojen mytologiassa
Hirvitorni

thumb|Hirvitorni Utajärvellä. Hirvitorni on metsästyksessä käytettävä jahtitorni, jonka avulla pyritään luomaan metsästäjälle parempaa näkyvyyttä peitteiseen maastoon. Usein torni on kuitenkin sijoitettu jonkin aukean, kuten hakkuu- tai peltoaukean reunamille. Korkealta tornista ampuminen on usein varmempaa ja turvallisempaa kuin maan pinnalta. Tornissa ollessaan metsästäjä on myös paremmin hirven tai esimerkiksi valkohäntäpeuran aistien ulottumattomissa. Ajometsästyksessä hirvi tai muu saaliseläin pyritään ohjaamaan tornissa odottavan metsästäjän näkyville. Hirvitornia voi myös käyttää luonnon tarkkailuun. == Lähteet == * Rautavaaran Metsäkartano: Erä- ja luontopolkuopas. 1990. Luokka:Metsästys Luokka:Tornit
Peter Frederick Strawson

Peter Frederick Strawson (23. marraskuuta 1919 - 13\. helmikuuta 2006) oli englantilainen analyyttiseen suuntaukseen kuulunut filosofi. Hän toimi metafyysisen filosofian professorina Oxfordin yliopistossa (Magdalen College) vuosina 1968–1987. Strawson tuli tunnetuksi artikkelillaan "On Referring" (1950), joka kritisoi Bertrand Russellin määrättyjen kuvausten teoriaa. Hän oli myös merkittävässä roolissa metafysiikan paluussa analyyttiseen filosofiaan. Hänen poikansa Galen Strawson on myös filosofi. == Julkaisuja == === Teoksia === * Introduction to Logical Theory (1952) * Individuals: An Essay in Descriptive Metaphysics (1959) * The Bounds of Sense: An Essay on Kant's Critique of Pure Reason (1966) * Logico-Linguistic Papers (1971) * Freedom and Resentment and other Essays (1974) * Subject and Predicate in Logic and Grammar (1974) * Analysis and Metaphysics: An Introduction to Philosophy (1992) * Entity and Identity (1997) === Artikkeleita === * "Truth" (Analysis, 1949) * "Truth" (Proceedings of the Aristotelian Society suppl. vol. xxiv, 1950) * "On Referring" (Mind, 1950) * "In Defence of a Dogma", yhdessä H. P. Gricen kanssa (Philosophical Review, 1956) * "Logical Subjects and Physical Objects" (Philosophy and Phenomenological Research, 1957) * "Singular Terms and Predication" (Journal of Philosophy, 1961) * "Universals" (Midwest Studies in Philosophy, 1979) == Kirjallisuutta == * Antti Keskinen: "P. F. Strawson ja logiikka filosofian välineenä." Teoksessa == Aiheesta muualla == * * Strawson, P. F.: Freedom and resentment * Sir Peter Strawson, Obituary The Times * Sir Peter Strawson, Obituary The Guardian Luokka:Analyyttiset filosofit Luokka:Brittiläiset filosofit Luokka:Tietoteoreetikot Luokka:Brittiläiset professorit Luokka:Oxfordin yliopiston professorit Luokka:Vuonna 1919 syntyneet Luokka:Vuonna 2006 kuolleet
Kapulatie

Kapulatie on poikittaisista pyöreistä puista tehty lyhyehkö pätkä kulkutietä soille tai vastaaville paikoille. Monet kapulatiet ovat ennen olleet osana kylien välisiä valtaväyliä. Kapulatiet ovat jääneet käytöstä hiekkateiden levitessä 1900-luvun puolivälissä syrjäisimpiinkin seutuihin. Joitakin kapulateitä on kuitenkin vielä jäljellä ja osa on rakennettu nähtävyydeksi ja muistoksi entisestä kulkutietyypistä. ==Katso myös== *Pitkospuut == Lähteet == *Rautavaaran Metsäkartano: Erä- ja luontopolkuopas. 1990. *SA-kuva Luokka:Tiet
MC Raaka Pee

MC Raaka Pee (oik. Petja Turunen, s. 19. marraskuuta 1980) on suomalainen metallimuusikko ja laulaja. Hän on Turmion Kätilöt -yhtyeen solisti ja toinen sen perustajajäsenistä. Hän on myös toiminut AEON- sekä Ancient Drive -nimisissä yhtyeissä kosketinsoittajana. Laulamisen ohella hän soittaa myös pianoa sekä kitaraa. Hän omistaa Osasto-ALevy-Yhtiö-nimisen levy-yhtiön ja äänitysstudion. Raaka Peellä oli myös sivuprojekti, 2 Times Terror, jonka debyyttialbumi julkaistiin vuonna 2010. Raaka Pee soitti 2 Times Terrorissa laulun ja koskettimien ohella myös kitaraa. Hän on toiminut myös DJ:nä ja humppamuusikkona.FinDance: Haastattelusa Turmion Kätilöt Raaka Peenä hän on myös laulanut taustoja Tarotin Crows Fly Black -albumilla.Wings of Darkness - Tarotin jäsenet Raaka Pee soittaa myös osaa koskettimista Project Silence -yhtyeen kappaleessa ”Stardancer (Raven's whore)”. Hän on esiintynyt myös Black Light Discipline - ja V For Violence -yhtyeiden levyillä muun muassa taustalauluissa. MC Raaka Pee on myös tehnyt miksauksia Ruoska-, Blood-, Fear of Domination ja Pain -yhtyeiden julkaisuille. Turunen oli 17 vuotta naimisissa Linda Turusen kanssa, josta erosi loppuvuodesta 2023. == Miksaukset == * Blood – ”Gotika” [MC Raaka Pee Remix] * Ruoska – ”Irti” [MC Raaka Pee Remix] * Ruoska – ”Kosketa” [MC Raaka Pee "Päätä Seinään" Remix] * Fear Of Domination – ”Fear Of Domination” [MC Raaka Pee Remix] * Pain - ”Dirty Woman” [MC Raaka Pee Remix] * Rainbowcrash - ”Zeitgeist" [MC Raaka Pee Remix] == Lähteet == == Aiheesta muualla == * Turmion Kätilöiden kotisivu * Luokka:Turmion Kätilöt Luokka:Suomalaiset laulajat Luokka:Suomalaiset kosketinsoittajat Luokka:Vuonna 1980 syntyneet Luokka:Elävät henkilöt
George Hammond

George Hammond on kuvitteellinen henkilö scifi-televisiosarjassa Tähtiportti. Häntä näytteli Don S. Davis. Kenraalimajuri Hammond toimi sarjan seitsemän ensimmäisen tuotantokauden ajan Tähtiportti-projektiin kuuluvan SGC:n johtajana. Sittemmin hänet ylennettiin kenraaliluutnantiksi ja siirtyi USA:han perustetun huippusalaisen kotimaailman turvallisuusministeriön johtoon. Hän myös lähti esimieheksi avaruusalus Prometheuksen ensimmäiselle yritykselle matkustaa Atlantis-retkikunnan apuun, mutta kyseinen matka jouduttiin keskeyttämään ennenaikaisesti. Nykyisin Hammond on eläkkeellä, mutta hän on edelleen vieraillut satunnaisesti sarjassa. Hammond työskenteli Yhdysvaltain ilmavoimissa 1960-luvulta lähtien. Hän on leski, ja hänellä on kaksi lastenlasta, joiden kautta NID-organisaation rikollissiipi ja senaattori Kinsey eräässä vaiheessa kiristivät häntä jättämään paikkansa SGC:n johdossa. Esimiehenä Hammond oli alaisiaan kohtaan oikeudenmukainen, ja hän saattoi tarpeen mukaan joustaa heidän hyväkseen virallisista säännöistä mikäli koki sen tarpeelliseksi. == Aiheesta muualla == *Hahmokuvaus GateWorld-sivustolla *George Hammond StargateWikissa Luokka:Tähtiportin hahmot sv:Lista över rollfigurer i Stargate#George Hammond
Riistapelto

Riistapelto on tarkoitettu tuottamaan riistalle ravintoa. Riistapellot sijoitetaan yleensä syrjäisemmille seuduille, lähelle riistan luontaisia elinpaikkoja. Sopivia riistapelloksi ovat esimerkiksi pois käytöstä jääneet pellot, teiden ja metsäautoteiden pientareet, suo-ojien penkat sekä sähkölinjat. Riistapelloilla käyvät ruokailemassa muun muassa kanalinnut, jänis, hirvi ja valkohäntäpeura. Viljelykasveiksi valitaan riistalle maistuvia lajeja. Yleisimmät lajit ovat rehukaali ja rehurapsi. Rehukaali jätetään peltoon riistan syötäväksi. Rehurapsi korjataan kerppuina varastoon erikseen jaettavaksi. Myös viljoja, kuten kauraa ja ruista, kasvatetaan riistapelloissa. Maa-artisokkaa kasvatetaan jäniksille maistuvana. Riistapellolla kannattaa kasvattaa samalla kertaa useita eri kasvilajeja. == Lähteet == * Rautavaaran Metsäkartano: Erä- ja luontopolkuopas. 1990 Luokka:Metsästys
Tepe Hissar

Tepe Hissar on arkeologinen löytöpaikka Iranissa Kaspianmeren kaakkoispuolella, Damghanista etelään. Paikka on Damghanin kaupungin lähellä Semnanin provinssissa. == Historia == Hissarin elinkeinot olivat Lähi-idälle tyypillinen viljely ja karjanhoito. Teknologia säilyi melko samana vaiheiden Hissar I-III läpi, vaikka isojakin muutoksia tapahtui. Tepe Hissar I:tä ei ole ajoitettu tarkasti, mutta se oli vuoden 5000 eaa. jälkeen kuparikaudella. IA- vaiheen keramiikka oli IB-vaiheen dreijalla käsin tehtyä. II-vaiheessa noin 4000–2500 eaa. yleistyi poltettu harmaa keramiikka. Ajalta on löydetty paljon lapis lazuli -helmiä. Paljon kuparin, IIB:stä alkaen lyijyn ja hopean käsittelyä. Hissar luultavasti vei metalliesineitä muualle Lähi-itään. IIB- vaiheessa ilmestyi kiillotettu, käsin tehty harmaa keramiikka, joka yleistyi myöhemmin. Hissar kasvoi suureksi vuoden 2500 eaa. jälkeen vaiheessa III. Temppeli, julkisia rakennuksia, keramiikan massatuotantoa. Maalattu keramiikka korvautui Tepe Hissarissa ennen vuotta 2500 eaa. yksivärisellä, minkä oletetaan johtuneen indoeurooppalaisten "arjalaisten" saapumisesta alueelle varhemmin kuin muualle Iraniin. Paikalta on löydetty hevosen kallo kerrostumasta IIIB hieman ennen vuotta 2000 eaa. joka myös voi olla merkki hevoset kesyttäneen arjalaisen väestön oleskelusta siellä. Tähän viittaavat myös reikäkirveet, jotka on löydetty "palaneesta rakennuksesta " niin ikään kerrostumasta IIIB ajalta noin 2000 eaa. IIIB-vaiheen temppeli ilmeisesti paloi, sieltä löydetty ihmisen ruumiita ja piikivisiä nuolenkärkiä. Hissar IIIB hylättiin, ja asutus korvautui hajanaisella Hissar IIIC:llä. BMAC:n tyyppisiä esineitä sotureiden eliittihaudoissa. Asutus tuhoutui joskus välillä 1900–1600 eaa. Luultavasti Hissar IIIC hylättiin noin 2000 eaa., tarkemmin 3580 + 130 bp (radiohiilivuotta sitten), joka on kalenterivuosissa 2138–1740 eaa. päätellen Turengin kerrostuman IIIC2:n ajoituksesta. == Kerrostumat == *Ia jälkeen 5000–, koska tulee löytöjen mukaan 5500 eaa. olleen Sialk II/Cheshmi Ali maalatun keramiikan jälkeen *1B ?–4000 *IC/IIA: noin 3980–3865 kalenterivuotta eaa. *IIB: noin 3365–3030 cal eaa. *IIIB: noin 2400–2170 cal. eaa, muun muassa palanut rakennus, jossa nuolenkärkiä ja ruumiita *IIIC: 2170–1900 cal. eaa. (Voigt and Dyson, I, pp. 173–74), BMAC-kytkentä, == Kirjallisuutta == * Mary M. Voigt and Robert H. Dyson, Jr., “The Damghan/Khorasan Sequence,” in Robert W. Ehrich, ed., Chronologies inOld World Archaeology, 2 vols., Chicago, 1992, I, s. 169–74; II, s. 127–28, 135–36. == Lähteet == == Aiheesta muualla == * Übersicht Grabungen 2002 * Encyclopaedia Iranica Luokka:Arkeologiset kohteet Iranissa
Vili (jumala)

Vili (myös nimellä Lodur) oli skandinaavisessa mytologiassa Borin ja Bestlan poika, Odinin ja Ven veli. Hän tappoi Odinin ja Ven kanssa Ymir-jättiläisen ja loi kosmoksen Ymirin ruhosta ja teki ensimmäisen miehen ja naisen (Askr ja Embla) veljiensä kanssa. Vili antoi ihmisille ajatuksen ja liikkeen. ==Lähteet== Luokka:Skandinaavien jumalat
Ve (jumala)

Ve oli skandinaavisessa mytologiassa Borin ja Bestlan poika, Odinin ja Vilin veli. Hän tappoi Odinin ja Vilin kanssa Ymir-jättiläisen ja loi kosmoksen Ymirin ruhosta ja teki ensimmäisen miehen ja naisen (Askr ja Embla) veljiensä kanssa.Jordan 1992, s. 327Cotterell 1996, s. 71-72 Ve antoi ihmisille tunteet, muodon ja puhetaidon. Hänen nimensä tarkoittaa luultavasti PyhyysLurker, s. 198. Joissakin taruissa ihmisten luojat ovatkin Odin, Lóðurr ja Hönir. On mahdollista, että Ve ja Hönir ovat eri henkilöitä, tai että he ovat saman jumalan kaksi eri nimeä. Völuspássa eli Näkijättären ennustuksessa kerrotaan, että Hönir oli jumalten pappi, joka käytti "verisauvoja" eli kykeni ennustamaan tulevaa. Kertomusten mukaan hän pakeni Vanaheimiin aasojen ja vaanien suuren taistelun jälkeen.Jordan 1992, s. 123 == Lähteet == * Cotterell, Arthur: Maailman myytit ja tarut. WSOY 1996. ISBN 951-0-17102-6 * Jordan, Michael: Encyclopedia of Gods. Kyle Cathie Limited, 1992. ISBN 1 85626 038 0. * Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 === Viitteet === Luokka:Skandinaavien jumalat
Maiju

Maiju on suomalainen naisen etunimi. Maijun nimipäivää vietetään 2. heinäkuuta. Nimi lisättiin almanakkaan vuonna 1984 eräänä variaationa Mariasta, mutta nimeä on käytetty jo ennen 1800-lukua. Ortodoksisessa uskonnossa Maijun pyhittäjäksi liitetään Neitsyt Maria. Nimen yleisyys eri aikoina syntyneillä: Syntymävuodet Yhteensä –1899 14 1900–19 173 1920–39 737 1940–59 280 1960–79 387 1980–99 2552 2000–09 526 2010–19 183 Yhteensä 4852 == Tunnettuja Maijuja == * Maiju Ahlgren (s. 1965), tekstiilitaiteilija ja yhteisötaiteilija * Maiju Gebhard (1896–1986), astiankuivauskaapin kehittäjä * Maiju Hirvonen (s. 1990), jalkapalloilija * Maiju Ingman (s. 1979), elokuvaohjaaja, käsikirjoittaja ja kuvaaja * Maiju Jokinen (s. 1977), näyttelijä * Maiju Kantele (1860–1948), opettaja, järjestöaktiivi, suomentaja ja kirjailija * Maiju Kekki (s. 1981), koripalloilija * Maiju Ketonen (s. 1984), pesäpalloilija * Maiju Kuusoja (1925–2008), oopperalaulaja * Maiju Lassila, oik. Algot Untola (1868–1918), kirjailija * Maiju Leskinen (s. 1955), malli * Maiju Mattila (s. 1989), yleisurheilija * Maiju Mutikainen (s. 1991), jalkapalloilija * Maiju Mäntylä (s. 1998), pesäpalloilija * Maiju Ollilainen (1899–1987), taidemaalari * Maiju Pöyhönen (1879–1930), kasvitarhakoulun opettaja ja tietokirjailija * Maiju Ranta (1882–1917), näyttelijä * Maiju Ruotsalainen (s. 1983), jalkapalloilija * Maiju Rängman (1870–1938), näyttelijä * Maiju Saarinen (s. 1987), näyttelijä * Maiju Salmenkivi (s. 1972), taidemaalari, laulaja ja kuvataideopettaja * Maiju Suotama (s. 1986), vapaaottelija * Maiju Voutilainen (s. 1996), Internet-videoiden tekijä == Kuvitteellisia Maijuja == * Maijun kanssa markkinoilla, Veikko Saton vuonna 1948 levyttämä laulu, jonka sävelsi Brotherus ja sanoitti Iivari Kainulainen. ==Lähteet== Luokka:Etunimet